Framúrkeyrsla í rekstri Grunnskólans í Borgarnesi Á fundi byggðarráðs Borgarbyggðar sl. fimmtudag var framúrkeyrsla í rekstri Grunnskólans í Borgarnesi rædd . Lögð var fram skýring Kristjáns Gíslasonar , skólastjóra grunnskólans á framúrkeyrslunni m.v. fjárhagsáætlun á fyrstu mánuðum ársins 2013 . Að sögn Páls S. Brynjarssonar sveitarstjóra er ástæða framúrkeyrslunnar að stórum hluta mistök við gerð fjárhagsáætlunar . Hún gerði ráð fyrir að launakostnaður grunnskólans yrði tæpar 87 milljónir króna á fyrstu fjórum mánuðum ársins en raunin varð sú að kostnaðurinn nam um 93,3 milljónum króna eða um 7,2% hærri upphæð en áætlun gerði ráð fyrir . Skoðun gagna leiddi í ljós að um 3,8 milljónir væru vegna mistaka við gerð fjárhagsáætlunar og 900.000 kr. vegna uppgjörs við kennara sem vafi lék á um að ætti rétt á lækkun kennsluskyldi vegna aldurs og starfsaldurs . Álitaefninu var vísað til samstarfsnefndar KÍ og Sambands ísl. sveitarfélaga sem úrskurðaði ekki fyrr en eftir áramót og þá kennara í vil . Því þurfti að leiðrétta laun kennarans aftur til 1. ágúst 2012 . Þá bættust við 700.000 kr. vegna langtímaveikinda kennara og einnig lífeyrisgreiðslur sem voru hærri en áætlað var . Byggðarráð ákvað að óska eftir frekari skýringum frá fræðslustjóra Borgarbyggðar um málið og tillögum um hvernig hallanum yrði mætt . Að sögn Páls verður málið tekið fyrir á nýjan leik á fundir ráðsins á fimmtudaginn .